Príloha č. 5: Informatívny návrh Zmluvy o dielo

Všeobecné upozornenie!!! Tu uvedené zmluvné podmienky sú iba informatívneho charakteru. Verejný obstarávateľ bude zmluvné podmienky meniť a prispôsobovať podľa svojich skutočných potrieb v čase vyhlasovania jednotlivých výziev na predkladanie ponúk v rámci zriadeného DNS. Konkrétne zmluvné podmienky (zmluva o dielo) tak bude súčasťou každej jednotlivo vyhlásenej výzvy na predkladanie ponúk.

**ZMLUVA O DIELO**

**na zhotovenie projektovej dokumentácie a licenčná zmluva**

uzatvorená podľa § 536 a nasl. zákona č. 513/1991 Zb. Obchodného zákonníka

v znení neskorších predpisov (ďalej len „Obchodný zákonník“) a § 65 zák. č. 185/2015 Z.z. Autorský zákon v znení neskorších predpisov (ďalej len „Autorský zákon“)

(ďalej len „zmluva“)

ktorej zmluvnými stranami sú:

**Objednávateľ: MARIANUM – Pohrebníctvo mesta Bratislavy,**

**príspevková organizácia**

sídlo: Šafárikovo nám č. 3, 811 02 Bratislava

v zastúpení: Martin Ševeček, riaditeľ

IČO: 173 301 90

DIČ: 2020838182

IČ DPH: SK2020838182

Bankové spojenie: Československá obchodná banka, a. s.

IBAN: SK59 7500 0000 0000 2594 6193

číslo telefónu:

e-mail:

(ďalej len „*Objednávateľ“*)

a

**Zhotoviteľ:**

sídlo:

v zastúpení:

zapísaný:

IČO:

DIČ:

IČ DPH:

Bankové spojenie:

IBAN:

číslo telefónu:

e-mail:

(ďalej len „*Zhotoviteľ“*

(Objednávateľ a Zhotoviteľ ďalej spolu len *„zmluvné strany“* alebo jednotlivo aj *„zmluvná*

*strana“)*

Táto zmluva je výsledkom procesu verejného obstarávania zadaním zákazky s nízkou hodnotou v rámci dynamického nákupného systému zriadeného v zmysle ust. § 58 – 61 zákona č. 343/2015 Z. z., ktorý sa uskutočnil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Dynamický nákupný systém bol vyhlásený vo Vestníku VO č.: 89/2021 zn. 19307-WYS zo dňa 16.4.2021s predmetom: „Architektonické a inžinierske služby pre potreby MARIANUM – Pohrebníctvo mesta Bratislavy“.

**Čl. I.**

**PREDMET ZMLUVY**

* 1. Zhotoviteľ sa zaväzuje za podmienok uvedených v tejto zmluve vykonať pre Objednávateľa riadne a včas dielo, a to vypracovať projektovú dokumentáciu pre realizáciu stavby .......................... v rozsahu realizačnej dokumentácie vrátane dokladovej časti, rozpočtovej časti a výkazu výmer, a to v listinnej aj v elektronickej podobe (ďalej len „dielo“ alebo „projektová dokumentácia“). Presná špecifikácia diela je uvedená v prílohe č. 1 zmluvy „špecifikácia diela“ (ďalej len „príloha č. 1“). Súčasťou zmluvného záväzku Zhotoviteľa je aj udelenie nevýhradnej licencie k vytvorenému dielu za podmienok ustanovených v tejto zmluve.
  2. Objednávateľ sa zaväzuje riadne a včas vykonané dielo prevziať a zaplatiť za jeho vykonanie dohodnutú cenu.

**Čl. II.**

**KVALITA PREDMETU DIELA**

* 1. Dielo musí byť zhotovené v zmysle čl. II zmluvy a nesmie mať žiadne vady a nedostatky brániace jeho riadnemu užívaniu.
  2. Zhotoviteľ sa zaväzuje odovzdať dielo v celku, ak sa v priebehu zhotovovania diela Zmluvné strany písomne nedohodnú na odovzdaní a prevzatí diela inak.

**Čl. III.**

**CENA DIELA**

1. Cena za vykonanie diela je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov na základe predloženej cenovej ponuky Zhotoviteľa. V cene diela je zahrnutá aj odmena za udelenie licencie k dielu podľa článku 6 zmluvy. V cene je zahnutá daň z pridanej hodnoty (DPH) v zmysle zákona č. 222/2004 Z. z. o dani z pridanej hodnoty v znení neskorších predpisov.
2. Cena diela:

|  |  |  |
| --- | --- | --- |
| **Cena bez DPH eur** | **DPH (20 %)**  **eur** | **Cena spolu s DPH**  **eur** |
|  |  |  |

1. Cena uvedená v bode 2 tohto článku je konečná a maximálna, k jej zmene počas doby trvania zmluvy môže dôjsť len v prípade zmeny DPH alebo podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
2. Ak v priebehu vykonania diela nastanú zmeny a okolnosti, ktoré nebolo možné predvídať v procese verejného obstarávania, a ktoré budú mať podstatný vplyv na cenu a termín plnenia, objednávateľ sa zaväzuje upraviť písomným dodatkom k tejto zmluve cenu a termín plnenia za dodržania podmienok podľa ustanovení § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
3. Podkladom pre úhradu ceny je faktúra vystavená Zhotoviteľom a doručená na adresu sídla Objednávateľa uvedenú v záhlaví tejto zmluvy. Povinnou prílohou vystavenej faktúry je preberací protokol podpísaný oboma zmluvnými stranami.
4. Objednávateľ súhlasí so zasielaním faktúr v elektronickej podobe, a to e-mailom na adresu Objednávateľa ekonomicke@marianum.sk. Faktúra sa považuje za doručenú, dňom jej riadneho doručenia na e-mailovú adresu Objednávateľa. Faktúra musí spĺňať náležitosti podľa § 74 ods. 1. zákona č. 222/2004 Z. z. o dani s pridanej hodnoty v znení neskorších predpisov.
5. Objednávateľ má právo vrátiť vystavenú faktúru Zhotoviteľovi, ak vystavená faktúra neobsahuje náležitosti daňového dokladu alebo k nej nie je priložený preberací protokol. V takom prípade sa zastaví plynutie lehoty splatnosti faktúry a nová lehota splatnosti faktúry začne plynúť dňom riadneho doručenia opravenej alebo novej faktúry Objednávateľovi.
6. Lehota splatnosti je štrnásť (14) dní odo dňa doručenia faktúry Objednávateľovi. Faktúra sa považuje za uhradenú dňom odpísania vyfakturovanej sumy z účtu Objednávateľa na účet Zhotoviteľa.
7. Zmluvné strany sa dohodli na vykonaní diela bez zálohových platieb.

**Čl. IV.**

**MIESTO A ČAS PLNENIA**

Zhotoviteľ sa zaväzuje vykonať a odovzdať dielo do xxxx mesiacov odo dňa nadobudnutia účinnosti tejto zmluvy.

Dodržanie termínu je závislé od riadneho a včasného spolupôsobenia Objednávateľa dojednaného v tejto zmluve. Po dobu omeškania Objednávateľa s poskytnutím podkladov nie je Zhotoviteľ v omeškaní s plnením povinnosti odovzdať dielo v dojednanom termíne.

Dielo je vykonané jeho riadnym vypracovaním a odovzdaním Objednávateľovi v termíne podľa bodu 1 tohto článku. Odovzdaním sa rozumie osobné odovzdanie diela poverenému zamestnancovi Objednávateľa na adrese sídla Objednávateľa. O odovzdaní a prevzatí diela spíšu zmluvné strany preberací protokol v štyroch (4) origináloch, ktorý podpíšu oprávnení zástupcovia zmluvných strán, a z ktorých po dvoch (2) origináloch dostanú obidve zmluvné strany.

Projektovú dokumentáciu spolu s rozpočtom a výkazom výmer Zhotoviteľ vypracuje v štyroch (4) vyhotoveniach v listinnej a v elektronickej podobe na samostatných CD alebo DVD nosičoch. Výkresovú a textovú časť projektovej dokumentácie predloží Zhotoviteľ vo formáte .pdf, rozpočet vo formáte .xlsx – zavzorcovaný, výkaz výmer vo formáte .xlsx.

Zhotoviteľ je povinný bez meškania písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu predmetu diela s dôsledkom omeškania alebo predĺženia času plnenia podľa bodu 1. tohto článku. V prípade, že Zhotoviteľ bude v omeškaní s plnením z dôvodov na jeho strane najmenej o 5 pracovných dní, a zároveň neinformuje Objednávateľa, považuje sa toto omeškanie alebo nesplnenie povinnosti Zhotoviteľa za podstatné porušenie zmluvy.

V prípade, že Zhotoviteľ mešká so zhotovením diela podľa bodu 1. tohto článku, má Objednávateľ právo žiadať náhradu škody, pričom zmluva zostáva v platnosti. Objednávateľ určí Zhotoviteľovi primeraný dodatočný čas plnenia zmluvy a po prípadnom bezvýslednom uplynutí tejto lehoty uplatní sankcie a odstúpi od zmluvy.

**Čl. V.**

**PRÁVA A POVINNOSTI ZMLUVNÝCH STRÁN**

1. Pri vykonaní diela sa zhotoviteľ zaväzuje dodržiavať všeobecné záväzné predpisy, technické normy a ustanovenia tejto zmluvy.
2. Objednávateľ sa zaväzuje pri vykonávaní diela poskytnúť Zhotoviteľovi súčinnosť v nevyhnutne potrebnom rozsahu, spočívajúcu najmä v spresnení podkladov, odovzdaní doplňujúcich údajov, vyjadrení a stanovísk, ktorých potreba vznikne v priebehu plnenia tejto zmluvy, a to v lehote do piatich (5) pracovných dní od požiadania Zhotoviteľa o súčinnosť podľa tohto bodu.
3. Pri vykonaní diela sa Zhotoviteľ zaväzuje, že dielo prerokuje s poverenými zamestnancami Objednávateľa vo vzájomne dohodnutých termínoch a oprávnené požiadavky Objednávateľa do projektovej dokumentácii bezodkladne zapracuje.
4. Zhotoviteľ je povinný vykonať dielo na svoje náklady a na svoje nebezpečenstvo v termíne dohodnutom v zmluve.
5. Zhotoviteľ a Objednávateľ sa dohodli, že vlastnícke právo prechádza na Objednávateľa okamihom prevzatia diela Objednávateľom.
6. Zhotoviteľ sa zaväzuje spolupracovať pri realizácii verejného obstarávania na výber zhotoviteľa stavebných prác podľa projektovej dokumentácie a poskytnúť Objednávateľovi a zhotoviteľovi stavebných prác súčinnosť pri vysvetľovaní projektovej dokumentácie a výkazu výmer. Súčinnosť podľa tohto bodu poskytne Zhotoviteľ bezodkladne po písomnej výzve Objednávateľa.
7. Zhotoviteľ sa zaväzuje spolupracovať so zhotoviteľom stavebných prác pri ich realizácií a poskytnúť stanovisko k návrhom zmien a odchýlkam od projektovej dokumentácie, pri dodržaní technicko-ekonomických parametrov stavby, ktorá bude zhotovovaná podľa projektovej dokumentácie. Stanovisko podľa tohto bodu zmluvy poskytne Zhotoviteľ na základe požiadavky Objednávateľa do troch (3) pracovných dní. Po vzájomnej dohode zmluvných strán môže zhotoviteľ stanovisko doručiť aj elektronicky oprávnenej osobe Objednávateľa.

**Čl. VI.**

**LICENCIA**

1. Zhotoviteľ, ako autor diela, vyhlasuje, že je oprávnený vykonávať osobnostné a majetkové práva k dielu v rozsahu podľa zákona č. 185/2015 Z.z. Autorský zákon v znení neskorších predpisov (ďalej len „Autorský zákon“).
2. V prípade, ak boli na vyhotovenie diela použité prvky, ktoré sú samostatnými dielami chránenými autorským právom podľa Autorského zákona (ďalej len „Samostatné diela“), Zhotoviteľ sám zodpovedá za prípadné porušenie osobnostných a majetkových práv autorov samostatných diel. Zhotoviteľ týmto vyhlasuje, že má vysporiadané všetky osobnostné a majetkové práva súvisiace s dielom alebo jeho časťou.
3. Zmluvné strany sa dohodli, že právo použiť dielo nadobúda Objednávateľ v deň, kedy mu je dielo Zhotoviteľom odovzdané. Používanie diela zahŕňa výkon majetkových práv.
4. Na použitie diela podľa predchádzajúceho bodu udeľuje Zhotoviteľ Objednávateľovi vecne, časovo a územné neobmedzený súhlas na použitie diela (ďalej len „licencia“) v súlade s ust. § 19 ods. 4 Autorského zákona a Objednávateľ udelenú licenciu prijíma a zaväzuje sa dielo používať v rozsahu udelenej licencie.
5. Zhotoviteľom udelená licencia Objednávateľovi obsahuje jeho súhlas:

* na použitie a užívanie diela alebo jeho časti na účely súvisiace s činnosťou Objednávateľa, ako aj rozhodovať o jeho použití,
* dielo upravovať, meniť a spracovávať,
* vyhotovovať rozmnoženiny a záznamy diela alebo jeho častí,
* uskutočniť adaptáciu, usporiadanie alebo akékoľvek iné spracovanie alebo úpravy diela,
* spájať dielo s inými dielami alebo dielo zaradiť do súborného diela alebo databázy,
* použiť dielo alebo jeho časti na vytvorenie nového diela,
* verejne vykonať dielo, zverejniť a rozširovať dielo,
* akýmkoľvek iným spôsobom použiť dielo v celom rozsahu majetkových práv, ktoré inak prislúchajú autorovi v zmysle ustanovení Autorského zákona.

1. Zhotoviteľ udeľuje týmto Objednávateľovi k dielu nevýhradnú licenciu v neobmedzenom rozsahu bez obmedzenia čo do územného, vecného a množstevného rozsahu na čas trvania majetkových práv k dielu.
2. Zmluvné strany sa dohodli, že Objednávateľ je oprávnený udeliť tretej osobe súhlas na použitie diela v rozsahu licencie (sublicencia) a/alebo je oprávnený licenciu zmluvou postúpiť.
3. Zmluvné strany sa dohodli, že Objednávateľ je oprávnený do diela alebo jeho časti po jeho riadnom odovzdaní akýmkoľvek spôsobom zasahovať, meniť ho a robiť iné zásahy podľa potreby a na základe voľného uváženia Objednávateľa.
4. V prípade, ak si tretia osoba, vrátane zamestnancov Zhotoviteľa a/alebo dodávateľov Zhotoviteľa uplatní akýkoľvek nárok proti Objednávateľovi z titulu porušenia autorských práv a/alebo práv priemyselného a/alebo iného duševného vlastníctva tejto tretej osoby alebo iné nároky v súvislosti s touto zmluvou, Zhotoviteľ sa zaväzuje:

* bezodkladne obstarať na svoje náklady a výdavky od takejto tretej osoby súhlas na používanie diela alebo jeho časti v rozsahu uvedenom v zmluve,
* poskytnúť Objednávateľovi všetku účinnú pomoc a uhradiť všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby,
* nahradiť Objednávateľovi všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby, a to v plnej výške a bez obmedzenia.

1. Objednávateľ sa zaväzuje uvádzať meno a priezvisko Zhotoviteľa ako autora diela, resp. označovať Zhotoviteľa na všetkých rozmnoženinách diela náležitým spôsobom pri každom použití diela, a to podľa spôsobu použitia diela na verejnosti.
2. Objednávateľ je povinný zabezpečiť pri používaní diela jeho ochranu pred akýmkoľvek hanlivým nakladaním, ktoré by malo za následok poškodzovanie dobrého mena Zhotoviteľa.
3. Odmena Zhotoviteľa za poskytnutie licencie je obsiahnutá v celkovej cene za vykonanie diela uvedenej v bode 2 článku III zmluvy.

**Čl. VII.**

**ZODPOVEDNOSŤ ZA VADY DIELA**

1. Zhotoviteľ zodpovedá za to, že dielo je vykonané podľa platných predpisov pre túto činnosť, platných technických predpisov a noriem v čase vykonania diela.
2. Zmluvné strany sa dohodli, že pre prípadné vady diela platia ustanovenia § 560 až 565 Obchodného zákonníka.
3. Zhotoviteľ zodpovedá za vady diela v čase jeho odovzdania Objednávateľovi. Dielo má vady, ak nezodpovedá podmienkam dohodnutým v tejto zmluve.
4. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu písomne upozornil Objednávateľa a ten na ich použití trval.
5. Ak pri prevzatí diela Objednávateľ zistí vady, dielo neprevezme a spíše so Zhotoviteľom zápis o zistených vadách, spôsobe a termínoch ich odstránenia. Zhotoviteľ má povinnosť odovzdať dielo po odstránení vád.
6. Ak Objednávateľ zistí po prevzatí diela vady diela, je povinný písomne oznámiť vady diela bez zbytočného odkladu Zhotoviteľovi, ale najneskôr do troch (3) pracovných dní odo dňa ich zistenia.
7. Zhotoviteľ je povinný do troch (3) pracovných dní po uplatnení reklamácie vady diela, predložiť Objednávateľovi písomný návrh na odstránenie tejto vady a v prípade, že Objednávateľ s týmto návrhom súhlasí, je Zhotoviteľ povinný reklamovanú vadu diela odstrániť do desiatich (10) pracovných dní od uplatnenia reklamácie vady diela Objednávateľom, ak si s ním nedohodne iný termín vzhľadom na rozsah zistenej vady. Ak Objednávateľ s návrhom Zhotoviteľa podľa predchádzajúcej vety nesúhlasí, predloží Zhotoviteľovi svoj návrh.
8. Na vypracovanú projektovú dokumentáciu Zhotoviteľ poskytuje záručnú dobu 60 mesiacov a začína plynúť dňom odo dňa odovzdania projektovej dokumentácie Objednávateľovi.
9. Zhotoviteľ je povinný uzatvoriť zmluvu o poistení zodpovednosti za škodu spôsobenú projektovou činnosťou (ďalej v texte len ,poistná zmluva“) a túto udržiavať v platnosti po celú dobu trvania zmluvy, a to do výšky poistného krytia najmenej 100 000,00 EUR (slovom: stotisíc eur).
10. Poistnú zmluvu v zmysle ods. 9, príp. potvrdenie o uzatvorení poistnej zmluvy a doklad o úhrade poistnej sumy je Zhotoviteľ povinný predložiť Objednávateľovi najneskôr v deň podpísania tejto zmluvy. Zhotoviteľ je povinný zabezpečiť platnosť a účinnosť poistnej zmluvy uzatvorenej v zmysle ods. 9 po celú dobu platnosti a účinnosti tejto zmluvy

**Čl. VIII.**

**SANKCIE**

1. Zhotoviteľ je povinný zaplatiť zmluvnú pokutu vo výške 0,05% z celkovej zmluvnej ceny diela bez DPH za každý deň omeškania s plnením svojej povinnosti dodať dielo riadne a včas.
2. V prípade omeškania Objednávateľa s úhradou ceny za dielo je Objednávateľ povinný zaplatiť zmluvnú pokutu vo výške 0,05% z dlžnej sumy za každý deň omeškania.
3. Ak nedodrží Zhotoviteľ termín odstránenia vady reklamovanej v záručnej dobe, uhradí Objednávateľovi zmluvnú pokutu vo výške 50,- Eur za každú vadu a deň omeškania.
4. Ak nedodrží Zhotoviteľ dohodnutý alebo stanovený termín odstránenia reklamovaných vád počas záručnej doby, je Objednávateľ oprávnený vadu odstrániť na náklady Zhotoviteľa a Zhotoviteľ zároveň uhradí Objednávateľovi zmluvnú pokutu vo výške 500,- Eur za každú takto odstránenú vadu.
5. Úhrada, alebo zápočet tejto zmluvnej pokuty nezbavuje Zhotoviteľa povinnosti dielo riadne dokončiť, ani jeho ďalších povinností podľa zmluvy, ani jeho zodpovednosti za škodu, stratu alebo ušlý zisk vzniknutý Objednávateľovi. Uplatnené zmluvné pokuty sa nezapočítavajú na náhradu škody.
6. Objednávateľ je oprávnený vyúčtované zmluvné pokuty započítať jednostranným úkonom na oprávnené splatné pohľadávky Zhotoviteľa voči Objednávateľovi, vrátane zmluvného zádržného či čerpať takúto pohľadávku z bankovej garancie poskytnutej Zhotoviteľovi.

**Čl. IX.**

**ZODPOVEDNOSŤ ZA ŠKODU**

1. Zhotoviteľ zodpovedá za všetky škody, ktoré vzniknú Objednávateľovi alebo tretej osobe v dôsledku porušenia jeho povinností vyplývajúcich z tejto zmluvy.
2. V prípade vzniku škody porušením povinností, vyplývajúcich z tejto zmluvy ktorejkoľvek Zmluvnej strane, má druhá strana nárok na úhradu vzniknutej škody.

**Čl. X.**

**ZÁNIK ZMLUVY**

1. Zmluvné strany sa dohodli, že zmluva môže zaniknúť:

* písomnou dohodou zmluvných strán,
* písomnou výpoveďou Objednávateľa alebo
* odstúpením od zmluvy ktorejkoľvek zmluvnej strany.

1. Dohoda o ukončení zmluvy musí byť písomná. V tomto prípade účinnosť zmluvy končí dňom, na ktorom sa zmluvné strany dohodli. Súčasťou dohody o ukončení tejto zmluvy musí byť aj spôsob vzájomného vyrovnania záväzkov a pohľadávok zmluvných strán. Spôsob vzájomného vyrovnania záväzkov a pohľadávok bude závisieť od štádia v akom sa bude nachádzať plnenie predmetu zmluvy, tak aby boli vyúčtované všetky náklady vynaložené na plnenie predmetu zmluvy Zhotoviteľom.
2. Objednávateľ môže aj bez uvedenia dôvodu ukončiť zmluvu výpoveďou s jednomesačnou výpovednou lehotou. Výpovedná lehota začína plynúť prvým dňom mesiaca nasledujúcom po doručení výpovede Zhotoviteľovi.
3. Zmluvné strany sa dohodli, že odstúpiť od zmluvy je možné iba pri jej podstatnom porušení. Odstúpenie od zmluvy je účinné dňom doručenia odstúpenia od zmluvy v písomnej forme jednej zo zmluvných strán.
4. Za podstatné porušenie povinnosti vyplývajúcej z tejto zmluvy sa považuje:

- ak Zhotoviteľ poruší zmluvné podmienky týkajúce sa špecifikácie diela uvedenej v prílohe č. 1 k tejto zmluve, t.j. projektová dokumentácia nebude vyhotovená v rozsahu a obsahu prílohy č. 1,

- omeškanie s odovzdaním diela Objednávateľovi o viac ako pätnásť (15) pracovných dní

1. Odstúpenie od zmluvy je účinné dňom doručenia odstúpenia od zmluvy v listinnej podobe druhej zmluvnej strane.
2. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktoré bolo do odstúpenia realizované.
3. Zmluvné strany sa dohodli, že účinky doručenia výpovede, ako aj odstúpenia od zmluvy nastávajú tiež dňom vrátenia nedoručenej zásielky odosielateľovi alebo dňom odmietnutia prijatia zásielky adresátom.

**Čl. XI.**

**ZÁVEREČNÉ USTANOVENIA**

1. Na vzťahy medzi zmluvnými stranami, ktoré vyplývajú z tejto zmluvy, ale nie sú ňou výslovne upravené, sa vzťahujú príslušné ustanovenia zákona č. 513/1991 Zb. Obchodného zákonníka v znení neskorších predpisov.
2. Zmeny a doplnky zmluvy možno uskutočniť len písomným dodatkom po predchádzajúcej dohode obidvoch Zmluvných strán pri dodržaní ustanovenia § 18 zákona č. 343/2015 Z.z. o verejnom obstarávaní.
3. Zmluva je vyhotovená v štyroch (4) rovnopisoch, dva (2) rovnopisy pre každú Zmluvnú stranu.
4. Neoddeliteľnou súčasťou tejto zmluvy je príloha č.1 - Špecifikácia diela.
5. Zmluvné strany vyhlasujú, že si zmluvu riadne prečítali, jej obsahu porozumeli a že túto zmluvu uzatvárajú na základe ich skutočnej, vážnej, určitej a slobodnej vôle, že nebola uzatvorená v tiesni, pod nátlakom, ani za zvlášť jednostranne nevýhodných podmienok a na znak súhlasu s jej obsahom ju podpisujú.
6. Táto zmluva nadobúda platnosť dňom podpísania oboma Zmluvnými stranami. Táto zmluva nadobúda účinnosť dňom nasledujúcim po zverejnení na webovom sídle Objednávateľa, ktorým je internetová stránka Objednávateľa.

V Bratislave, dňa ................. V Bratislave, dňa .................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

MARIANUM – Pohrebníctvo mesta Bratislavy